OpenLLM-France/wikimedia huggingface dataset:
# Jesús Castillo (compositor)

Jesús Castillo (9 de setembre de 1877 - departament de Retalhuleu, 23 d'abril de 1946) fou un compositor i musicòleg guatemalenc.

## Biografia

Jesús Castillo es va formar a Guatemala amb els mestres pianistes Miguel Espinoza i Rafael Guzmán. Des ben aviat va mostrar un interès especial en la música indígena de Guatemala, algunes de les característiques va incorporar a les seves pròpies peces. El seu Obertura indígena No.1 (1897) és la primera obra de la seva època d'estudiant que va basar en motius musicals autòctons. Mentre estudiava amb Rafael Guzmán, Castillo va compondre una segona obertura d'aquesta naturalesa, beneficiant-se de l'assessoria del seu mestre. Conclosa la seva formació, es va dedicar al magisteri musical a Quezaltenango, activitat que mantindria fins a 1929, i on entre els seus alumnes tindria a Carlos Jiménez-Mabarak. Alhora, va recopilar música dels indígenes en diverses regions de Guatemala. Entre les seves obres originals basades en la música autòctona sobresurt l'òpera Quiché Vinak (1917-1925), que va ser estrenada el 1924 al Teatre abril de la Ciutat de Guatemala. Fruit de les seves investigacions etno-fonísticas és també el llibre titulat la música Maya-Quiché, Regió de Guatemala.
Com a compositor, Jesús Castillo va iniciar la postura de la valoració de la música autòctona, mostrant el camí a diverses generacions de compositors al seu país. Algunes de les seves obres van ser publicades per la Unió Panamericana de Washington, DC Moltes de les seves peces per a piano van ser adoptades per les grans marimbes de Quetzaltenango, i s'escolten sovint fins entrat el nou mil·lenni.

## Obra

Les seves obres per a piano abasten al voltant de 25 composicions, incloent col·leccions de peces i obres de diversos moviments.
Obres pianístiques
* Danza del Ocaso
* Procesión Hierática
* Minuet Maya
* Cinco Oberturas Indígenas
* ertura en Sol
* ertura El Quetzal
* cún Umán, poema sinfónico
* atemala, poema sinfónico
* rtizanic, poema sinfónico
* eludio Melodramático
* Oda a la Liberación de Guatemala
* Las telas mágicas
Obras escénicas
* Quiché Vinak, ópera (1917-1925)
* Nicté, ópera (inconclusa a la mort del compositor el 1946)
* Guatemala, ballet
* Rabinal Achí, ballet

## Referències

* ↑ Lehnhoff, 2005, p. 246-250.

## Bibliografia

* Castillo, Jesús (1981). La música Maya-Quiché, región de Guatemala. Guatemala: Escolar Piedra Santa.
* Lehnhoff, Dieter (2005). Creación musical en Guatemala. Guatemala: Universidad Rafael Landívar y Fundación G&T Continental. ISBN 99922-704-7-0.
# Carollia manu

Carollia manu és una espècie de ratpenat de la família dels fil·lostòmids. Viu a Bolívia i el Perú. El seu hàbitat natural són els boscos humits montans. Està amenaçat per la destrucció d'hàbitat.

## Descripció

És un ratpenat de petites dimensions, amb la llargada del cap i del cos entre 59 i 66 mm, la llargada de l'avantbraç entre 41,22 i 44,43 mm, la llargada de la cua entre 7 i 10 mm, la llargada del peu entre 13 i 15 mm, la llargada de les orelles entre 18 i 22 mm i un pes de fins a 21 g.
El pelatge és llarg, tou i lanuginós i és més espès als avantbraços, els fèmurs i les tíbies. Els pèls són tricolors a tot arreu. Les parts dorsals són marrons, mentre que les parts ventrals són lleugerament més clares. El musell és allargat i cònic. La fulla nasal està ben desenvolupada i lanceolada, amb la porció inferior soldada al llavi superior mentre que vores laterals són estan ben separades. Al mentó hi ha una grossa berruga envoltada d'altres de més petites disposades en forma de U. Les orelles són relativament grans i amples. Les ales s'acoblen posteriorment sobre els turmells. La cua és curta, amb aproximadament un terç de la profunditat de l'uropatagi, que manca de pèls. El calcani és curt.

## Biologia
### Alimentació

Es nodreix de fruita.

## Distribució i hàbitat

Aquesta espècie és difosa al Perú meridional i la Bolívia occidental.
Viu als boscos humits montans a entre 1.300 i 2.250 metres d'altitud.

## Estat de conservació

La Llista Vermella de la UICN, tenint en compte l'àmbit de distribució, probablement més gran del que es creia, i la població presumiblement nombrosa, classifica C. manu come espècie en risc mínim (LC).

## Referències

* 1 2 «Carollia manu» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 7 setembre 2014].
* ↑ Pacheco et al., 2004

## Bibliografia

* Victor Pacheco, Sergio Solari i Paul M. Velazco «A new Species of Carollia (Chiroptera: Phyllostomidae) from the andes of Peru and Bolivia». Occasional Papers of the Museum of Texas Tech University, 236, 2004. Arxivat de l'original el 2016-03-03 [Consulta: 7 setembre 2014].
* Alfred L. Gardner, Mammals of South America, Volume 1: Marsupials, Xenarthrans, Shrews, and Bats, University Of Chicago Press, 2008. ISBN 9780226282404
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Bàssit (nom)

Bàssit és un nom masculí àrab —en àrab باسط, Bāsiṭ— que literalment significa «que estén», «que conforta», «que alegra». Si bé Bàssit és la transcripció normativa en català del nom en àrab clàssic, també se'l pot trobar transcrit d'altres maneres: Basit... Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.
Vegeu també Abd-al-Bàssit.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "بسط". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "بسط" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Barry Marshall

Barry James Marshall AC FRS (Kalgoorlie, Austràlia 1951) és un metge i professor universitari australià guardonat amb el Premi Nobel de Medicina o Fisiologia l'any 2005.

## Biografia

Va néixer el 30 de setembre de 1951 a la ciutat de Kalgoorlie, població situada a l'estat d'Austràlia Occidental. L'any 1958 es traslladà amb la seva família a Perth, on va estudiar medicina a la Universitat d'Austràlia Occidental, aconseguint graduar-se en cirurgia l'any 1975. Entre 1977 i 1986 fou membre del Royal Perth Hospital, on conegué Robin Warren, aquell any es traslladà fins a la Universitat de Virgínia (Estats Units), i des de 1996 és professor de microbiologia clínica de la Universitat d'Austràlia Occidental.
Membre de la Royal Society de Londres, l'any 2007 li fou concedida l'Orde d'Austràlia, la màxima condecoració nobiliar australiana concedida per la reina Elisabet II del Regne Unit.

## Recerca científica

Al costat de Robin Warren aconseguí demostrar l'any 1982 la participació del bacteri Helicobacter pylori en el desenvolupament de l'úlcera pèptica i el càncer d'estómac, refusant així les teories que l'emmarcaven en l'estrès, menjar picant o hipersecreació àcida. Inicialment la comunitat científica no va prendre seriosament aquesta hipòtesi, creient que els bacteris no podien sobreviure en un ambient tant àcid com el present a l'estómac. Per tal de demostrar la seva recerca Marshall va empasar-se un cultiu d'aquest bacteri desenvolupant en menys d'una setmana una colitis. L'any 1984, durant la seva estada a l'Hospital Fremantle, va aconseguir confirmar un dels postulats de Koch entre aquest bacteri i la gastritis, però no ho aconseguí amb l'úlcera.
L'any 2005 fou guardonat, juntament amb Robin Warren, amb el Premi Nobel de Medicina o Fisiologia pel descobriment del bacteri "Helicobacter pylori" i el seu paper en la malaltia de l'úlcera pèptica i la gastritis.

## Referències

* ↑ TIME, My Body, My Laboratory Arxivat 2011-03-09 a Wayback Machine., pàgina 38. Edició del 28 de febrer del 2011. (anglès)

## Enllaços externs

* Pàgina de l'Institut Nobel, Premi Nobel de Medicina o Fisiologia 2005 (anglès)
# Cobeòidies

Cobaeoideae és una subfamília de plantes amb flors que pertany a la família Polemoniaceae, de l'ordre Ericals. Hom li adjudica cinc gèneres vegetals, encara que la distribució taxonòmica en general està subjecta a canvis a mesura que milloren les anàlisis genètiques.
La família inclou els següents gèneres:
* Acanthogilia (Brandegee) A.G.Day i Moran
* Bonplandia Cav., 1800
* Cantua J.Juss. ex Lam.
* Cobaea Cav., 1791
* Huthia Brand, 1908

## Referències

* P.F.Stevens Angiosperm Phylogeny Website. Version 6, May 2005. «Enllaç».
# Jikkyō Powerful Pro Yakyū Basic-han 2001

Jikkyō Powerful Pro Yakyū Basic-han 2001 (パワフルプロ野球Basic版2001) és un videojoc de dibuixos animats de beisbol per la Nintendo 64. Va ser llançat només al Japó el 2001. És el darrer títol de Nintendo 64 a la saga Jikkyō Powerful Pro Yakyū, en el qual aquest és la continuació del Jikkyō Powerful Pro Yakyū 4, Jikkyō Powerful Pro Yakyū 5, Jikkyō Powerful Pro Yakyū 6 i Jikkyō Powerful Pro Yakyū 2000. Tots els videojocs de la saga van ser llançats només al Japó.
# Carollia monohernandezi

Carollia monohernandezi és una espècie de ratpenat de la família dels fil·lostòmids. És endèmic del sud-est de Colòmbia, on viu a altituds properes a 1.200 msnm. El seu hàbitat natural són els boscos humits premontans. Es desconeix si hi ha cap amenaça significativa per a la supervivència d'aquesta espècie. Fou anomenat en honor del naturalista i científic colombià Jorge Ignacio Hernández Camacho, conegut popularment com a «Mono Hernández».

## Referències

* ↑ Solari, S. «Carollia monohernandezi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2019-2.RLTS.T88110257A88110260.en. [Consulta: 15 juliol 2023].
* ↑ Muñoz, Cuartas-Calle i González, 2004, p. 81.

## Bibliografia

* Muñoz, J.; Cuartas-Calle, C. A.; González, M. «Se describe una nueva especie de murciélago del género Carollia Gray, 1838 (Chiroptera: Phyllostomidae) de Colombia» (en castellà). Actualidades Biologicas, 26, 80, 2004, pàg. 80-90.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Black Butte

Black Butte, anteriorment Wintoon Butte, Cone Mountain, Sugar Loaf i Muir's Peak, és un grup de de doms de lava de dacita superposades en una butte, un con satèl·lit del mont Shasta. Es troba al costat de la milla 742 dels carrils en direcció nord de l'Interstate 5, entre les ciutats de Mount Shasta i Weed, a Califòrnia i el seu cim s'eleva fins als 1.931 msnm. Els doms de lava van sorgir al peu del con de Shastina després del període de les seves principals erupcions fa uns 9.000-10.000 anys.
Una torre de vigilància d'incendis del Servei Forestal dels Estats Units fou construïda al cim a principis de la dècada de 1930, però va ser destruïda durant la tempesta Columbus Day de 1962. L'any 1963 es va construir un nou mirador i va funcionar fins al 1973. L'edifici es va traslladar en helicòpter a una nova ubicació l'any 1975 i avui només en queden els fonaments de formigó. Un sender de 4 km de llargada condueix al cim. El cim té una vista excepcional, arribant a veure's cims situats a més de 100 km, tant al nord com a sud.

## Referències

* ↑ «Black Butte». Geographic Names Information System, Servei Geològic dels Estats Units. [Consulta: 14 desembre 2009].
* 1 2 Miller, C. Dan. «Potential Hazards from Future Eruptions in the Vicinity of Mount Shasta Volcano, Northern California». USGS Bulletin 1503. United States Geological Survey, 1980. Arxivat de l'original el May 3, 2007. [Consulta: 29 gener 2021].
* ↑ Volcanoes of North America. Cambridge University Press, 1990, p. 214–216. ISBN 0-521-43811-X.
* ↑ «DATASHEETS». [Consulta: 16 abril 2024].
* ↑ «Black Butte (CA) : Climbing, Hiking & Mountaineering : SummitPost». [Consulta: 16 abril 2024].
* ↑ «Shasta-Trinity National Forest: Black Butte Trail». USDA Forest Service.
# Beatus de San Millán

No confondre'l amb el Beatus Emilianense
El Beatus de San Millán és un manuscrit il·luminat que conté el comentari a l'Apocalipsi de Beat de Liébana. Fou produït segurament en dues fases i en dos llocs diferents, la segona segurament a San Millán de la Cogolla, d'on pren el nom. Es conserva a la Real Academia de la Historia de Madrid amb la signatura Cod. Emil. 33

## Història

Es considera que el Beatus de San Millán fou produït en dues èpoques diferents, una part més antiga que dataria del darrer quart del segle x (fins al foli 228) i l'acabament en el primer quart del segle xii (escriptura dels folis restants i il·luminació). En la primera part, el pergamí és de qualitat més baixa, reflectint uns temps difícils per al monestir (que fins i tot fou destruït en una ocasió per Almansor).
Com altres manuscrits de San Millán, va arribar a la Real Academia de la Historia amb les desamortitzacions.
El 2015 va ser inscrit en el Programa Memòria del Món de la UNESCO.

## Descripció

El còdex consta de 282 folis de pergamí, escrits en lletra visigòtica a dues columnes de 34-35 línies. En alguns folis es van deixar espais per a miniatures que no es van arribar a fer. Conté 49 miniatures; dues d'elles a foli complet; només una és a la segona part. En les miniatures s'hi observen dos estils diferents: fins al foli 92 són d'estil més arcaic i a partir d'aquest mostren influència de l'estil romànic.
El text conté, a més del comentari de Beat, el pròleg a l'Apocalipsi de sant Jeroni, el seu comentari al Llibre de Daniel i extrets de les Etimologies d'Isidor de Sevilla.

## Bibliografia

* Williams, John, The Illustrated beatus: a corpus of the illustrations of the commentary on the Apocalypse, Londres: Harvey Miller, 1994-2003 (5 volums: 1. Introduction. 2. The ninth and tenth centuries. 3. The tenth and eleventh centuries. 4. The eleventh and twelfth centuries. 5. The twelfth and thirteenth centuries) (vol. 3, p. 21-28 + il·lustracions)

## Galeria

* Foli 53v
* Foli 158r
* Foli 211r
* Foli 215r

## Enllaços externs

* Fitxa al catàleg de la biblioteca i accés a la versió digitalitzada Arxivat 2016-12-31 a Wayback Machine.
* Pàgina dels arxius espanyols Arxivat 2016-08-15 a Wayback Machine.
* http://www.turismo-prerromanico.com/manuscritos/lbsmillan-20130921181159/
* Pàgina de l'editor del facsímil
# Petróvskoie (Krasnodar)

* Per a altres significats, vegeu «Petróvskoie».
Petróvskoie - Петровское (rus) - és un poble del krai de Krasnodar, a Rússia. Es troba al capdamunt del rierol Sukhaia, afluent del Bolxoi Zelentxuk, a 15 km al nord-est d'Otràdnaia i a 220 km al sud-est de Krasnodar. Pertany al poble de Blagodàrnoie.

## Història

La localitat fou fundada per colons provinents del krai de Stàvropol el 1922. El 1924 es decidí rebatejar el poble amb el nom actual en homenatge al seu primer habitant, Piotr Ivànovitx Mazilo. El 1927 s'hi organitzà el primer TOSZ, anomenat Toltovskoie, per al conreu de la terra. El 1929 es transformà en el kolkhoz Tsentralni, que el 1930 fou rebatejat amb el nom de Pàmiat Lénina. El 1959 el kolkhoz s'uní al kolkhoz Kràsnoie Znàmia de Blagodàrnoie.
# Gelasi II de Cesarea

Gelasi II de Cesarea (Gelasius) fou bisbe de Cesarea de Palestina. Era fill d'una germana de Ciril de Jerusalem, per influència del qual fou nomenat bisbe de Cesarea vers el 367 a tot tardar. A petició de Ciril va escriure una història eclesiàstica que esmenta Foci I de Constantinoble que assenyala el Γροοίμιον εἰς τὰ μετὰ τὴν ἐκκλησιαστικὴν ἱστορίαν Εὐσεβίου τοῦ Παμφίλου, prefaci de la continuació de la història eclesiàstica d'Eusebi Pàmfil. Foci sembla que només va llegir el prefaci i no tot el llibre. Fabricius diu que Gelasi va morir el 394 però no dona l'origen d'aquesta informació. Altres escrits de Gelasi són esmentats però no és clar si corresponen a aquest bisbe o a altres autors:
* 1. Exposició del Credo
* 2. Τῆς δεσποτικῆς Ἐπιφανείας Πανήγυρις, o Εὶς τὰ Ἐπιφάνια Λόγος, (homilia sobre l'epifania)
* 3. Practica stoixei/esis secundum Ecclesiam.
# Cobitis albicoloris

Cobitis albicoloris és una espècie de peix de la família dels cobítids i de l'ordre dels cipriniformes.

## Reproducció

És ovípar.

## Hàbitat

Viu en zones de clima temperat.

## Distribució geogràfica

Es troba a Bulgària.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ The Taxonomicon (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jikkyō Powerful Pro Yakyū 4

Jikkyō Powerful Pro Yakyū 4 (実況パワフルプロ野球4) és un videojoc de beisbol de dibuixos animats per la Nintendo 64. Va ser llançat només al Japó el 1997. És el primer videojoc de la saga Jikkyō Powerful Pro Yakyū' per la Nintendo 64, i té les continuacions de Jikkyō Powerful Pro Yakyū 5, Jikkyō Powerful Pro Yakyū 6 and Jikkyō Powerful Pro Yakyū 2000 i Jikkyō Powerful Pro Yakyū Basic-han 2001. Tots els videojocs de la saga han sigut llançats només al Japó.
# Xarxet hotentot

El xarxet hotentot (Anas hottentota) és un petit ànec que habita llacs, estanys, aiguamolls i corrents fluvials, en Àfrica central, al nord de Nigèria i sud de Níger, fins al llac Txad, en Àfrica oriental, des del nord d'Etiòpia fins al nord de Tanzània, en Àfrica Meridional, des de Zàmbia fins al sud de Sud-àfrica, i a Madagascar. Modernament se l'ha inclòs en el gènere Spatula com S. hottentota

## Referències

* ↑ «Xarxet hotentot». Cercaterm. TERMCAT, Centre de Terminologia. Rev. 11 octubre 2024(català)
* ↑ Distribució i moviments migratoris del xarxet hotentot Rev. 31-05-2011
# Carolus Rex

Carolus Rex és el setè àlbum de la banda sueca de metall Sabaton, publicat 23 maig 2012. L'àlbum conté dotze cançons disponibles en anglès i suec, amb una durada de 98 minuts. Aquest àlbum està inspirat en l'Imperi suec entre 1611 i 1748, quan Suècia va ser una gran potència mundial.

## Membres

* Joakim Broden - Veu
* Pär Sundström - Baix
* Chris Rörland - Guitarra
* Thobbe Englund - Guitarra
* Robban Bäck - Bateria

## Cançons

* Dominium Maris Baltici
* The Lion from the North
* Gott mit uns
* A Lifetime of War
* 1 6 4 8
* The Carolean's Prayer
* Carolus Rex
* Killing Ground
* Poltava
* Long Live the King
* Ruina Imperii
* In the Army Now (Bonus track)
* Feuer frei (Bonus track)
* Twilight Of The Thunder God (Bonus track)

## Referències

* ↑ «Pain interview - Peter Tägtgren (part 3)». YouTube. 2012-08-03. Consulta: 2015-03-19.
* ↑ Bowar, Chad. «Sabaton - Carolus Rex Review» (en anglès). Heavy Metal. About.com, 22-05-2012. Arxivat de l'original el 2013-04-14. [Consulta: 21 octubre 2022].
# Boussicourt

Boussicourt és un municipi francès situat al departament del Somme i a la regió dels Alts de França. L'any 2007 tenia 72 habitants.

## Demografia
### Població

El 2007 la població de fet de Boussicourt era de 72 persones. Hi havia 24 famílies de les quals 4 eren unipersonals (4 homes vivint sols), 4 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 24 eren l'habitatge principal de la família, 4 eren segones residències i 5 estaven desocupats. Tots els 33 habitatges eren cases. Dels 24 habitatges principals, 20 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 4 tenien tres cambres, 6 en tenien quatre i 14 en tenien cinc o més. 17 habitatges disposaven pel capbaix d'una plaça de pàrquing. A 11 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boussicourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 12 | 55 a 59 | 0 |
| 0 | 50 a 54 | 12 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 25 eren actives i 18 eren inactives. De les 25 persones actives 21 estaven ocupades (8 homes i 13 dones) i 4 estaven aturades (2 homes i 2 dones). De les 18 persones inactives 9 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

L'únic servei als particulars que hi havia el 2009 era una lampisteria.
L'any 2000 a Boussicourt hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Nombre d'équipements des services aux particuliers
* Résumé statistique Fitxa resum de dades estadístiques de Boussicourt a l'INSEE.
* Évolution et structure de la population Fitxa amb el detall de dades de Boussicourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.